Kazuhiro o ile a kwalela ofisi ya lekala ya kwa Myanmar a kopa gore ene le mosadi wa gagwe ba ye go direla kwa nageng eo. Morago ga malatsi a le matlhano fela, ofisi ya lekala e ne ya araba jaana: “Tlang, re tlhoka babulatsela.” Kazuhiro le mosadi wa gagwe e bong Mari ba ile ba rekisa dikoloi tsa bone mme ba ipaakanyetsa go tsamaya. Gompieno ba itumelela go thusa mo setlhopheng sa puo ya diatla kwa Mandalay. Kazuhiro a re: “Se se ntiragaletseng se dirile gore tumelo ya rona mo go se Jehofa a re solofetsang sone mo go Pesalema 37:5 e nonofe. Ya re: ‘Pitikela tsela ya gago mo go Jehofa, o mo ikanye, mme o tla tsaya kgato.’” Maitseboa mangwe, fa a sena go tlatsa nkgo ya gagwe, monnamogolo mongwe o ne a tabogela kwa go ene. O ne a mo raya a re: “Tsweetswee, nkhupise metsinyana mo nkgong ya gago.” O ne a kopa selo se sennye thata mme gone a bua ka maitseo a magolo! Rebeka o ne a kgona go bona gore monnamogolo yono o tswa kgakala. Ka jalo, o ne a folosa nkgo ka bonako mo legetleng mme a mo letla gore a nwe. Go na le go mo hupisa fela, o ne a mo siela metsi a a tsididi. O ne a lemoga gore monnamogolo yono o na le mokoloko wa dikamela di le lesome le gore go ne go se ope yo o di tsheletseng metsi mo mokorong. Rebeka o ne a kgona go bona gore monnamogolo yono o mo lebile ka kelotlhoko, ka jalo, o ne a batla go nna pelotshweu mo go ene ka mo a ka kgonang ka teng. Ka jalo o ne a re: “Ke tla gelela le dikamela tsa gago metsi go fitlha di fetsa go nwa.”—Genesise 24:17-19.